
Vastagbélrák diagnosztika digitális szöveti mintákon

A projekt célja egy olyan szoftver elkészítése, mely megoldást jelenthet a vastagbélrák diagnosztizálásának nehézségeire, ezzel elősegítve a patológusok munkáját és a betegek korai diagnosztizálását. Mindez mikroszkopikus szöveti képek feldolgozásával és analízisével valósul meg. A tanulmány áttekinti a témával kapcsolatos alapvető ismereteket, valamint az általunk tervezett rendszert.
A rendszerben implementálásra került algoritmusok együttesen határozzák meg a digitális szövettani képeken lévő mirigyek helyzetét, jellemzőit, majd el is tárolják ezen információkat a további diagnosztizáláshoz való felhasználásra. Kiemelendő többek között a Color Structure Code algoritmus, mely színalapú szegmentálást hajt végre, és az egész szövetanalízis kiindulási alapját adja a program működése során.
A projekthez hasonló tanulmányok elemzései és a rendszerrel elért eredmények is bemutatásra kerülnek.



